黃芳雯東京深度遊 空運老公生日禮物
2024年05月19日 11:05
東網電視
更多新聞短片
童星出身的藝人黃芳雯（Paula）畢業於香港大學日本研究系，對東瀛文化一直有着不解情意結，過往曾主持日本旅遊節目外，私下外遊亦首選日本﹗近日她便「拋夫棄子」，相約三五知己到東京一帶作一次深度遊。此行購物時間不多，他們反而選擇駕車前往橫須賀及鐮倉等地觀光打卡。Paula透露﹕「估唔到首日落大雨，搞到我喺高校前嘅人氣打咭點冇乜影相，有啲掃興，但翌日天氣即刻好轉，我哋仲去咗鐮倉大佛朝聖，加上其中一位朋友好識食，佢訂咗幾間好好味嘅餐廳帶我哋去試，就係咁悠閒咁過咗幾日囉。」
旅程中他們在無心插柳的情況下到訪城之島，結果將富士山美景盡入眼簾。Paula開心表示﹕「完全冇預計到，所以好開心瘋狂咁喺度影相。另外，我哋喺三浦海岸搵到多啦A夢隨意門，係嗰度好熱門嘅打卡點，最開心係見到個巨型粉紅色鞦韆，我即刻回復童真。」
不過由於老公生日將至，Paula行色匆匆趕返香港：「我空運咗禮物返嚟畀佢，同埋嗰晚我同一對仔去咗主題樂園同佢食自助餐，好感激佢幫我睇住啲小朋友幾日，我先玩得咁放心嘛。」